18/12/2013 | Administración LocalMunicipal
Cabana de Bergantiños
Aprobación definitiva OF reguladora da taxa do servizo de axuda no fogar

O Pleno do Concello de Cabana de Bergantiños, en sesión celebrada o 26 de setembro de 2013 adoptou o acordo de aprobar provisionalmente a nova Ordenanza Fiscal reguladora da taxa pola prestación do servizo de axuda no fogar, acordo que se expuxo ó público mediante edicto no taboleiro de anuncios e no BOP nº 192 do 9 de outubro de 2013, polo prazo de trinta días hábiles, sen que se producira ningunha reclamación. Estando, polo tanto, aprobada definitivamente a Ordenanza Fiscal reguladora da taxa pola prestación do servizo de axuda no fogar, publícase o seu texto íntegro no BOP en cumprimento do disposto no artigo 17.4 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais. Artigo 1º.- Fundamento e natureza No uso das facultades concedidas polos artigos 133.2 e 142 da Constitución, e polo artigo 106 da Lei 7/1985, do 2 de abril, reguladora das Bases do Réxime Local, e ao abeiro do disposto nos artigos 15 ao 27 e 57 do Real Decreto Lexislativo 2/2004, do 5 de marzo, polo que se aproba o Texto Refundido da lei Reguladora das Facendas Locais, este concello establece a Taxa pola prestación do servizo de axuda no fogar. O servizo de axuda no fogar configúrase como un servizo público de competencia municipal que se presta de acordo co establecido na Lei 13/2008, de servizos sociais de Galicia e demáis normativa que a desenvolve, en especial a Orde do 22 de xaneiro de 2009, pola que se regula o servizo de axuda no fogar e o Decreto 99/2012, polo que se regulan os servizos sociais comunitarios e o seu financiamento. O servizo de axuda no fogar prestarase conforme ao establecido no Regulamento Municipal do servizo de axuda no fogar do concello de Cabana de Bergantiños e ás disposicións da presente ordenanza Constitúe o feito impoñible desta taxa a prestación do servizo de axuda no fogar en réxime de libre concorrencia e a prestación do servizo de axuda no fogar a persoas en situación de dependencia recoñecida pola Xunta de Galicia e que no Programa individualizado de Atención de recursos teñaan o SAF como recurso asignado, ou como respiro complementario de outro recurso e/ou prestación. Serán suxeitos pasivos da taxa regulada na presente ordenanza: a) As persoas recoñecidas como dependentes ao abeiro da Lei 39/2006, do 14 de decembro, de Promoción de Autonomia Persoal e Atención ás persoas en situación de dependencia e teñan resolución do Plan Individualizado de Atención (PIA) no que se lle recoñeza o citado servizo (calquera que sexa a súa modalidade) sexan dadas de alta no servizo municipal de acordo co estipulado no Regulamento Municipal do servizo de axuda no fogar. b) As persoas que accedan ao servizo de axuda no fogar por libre concorrencia e que sexan dadas de alta no servizo municipal de acordo co estipulado no Regulamento Municipal do servizo de axuda no fogar. Se o/a beneficiario/a carece de capacidade para obrar, dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado. a) Para o caso da prestación do servizo de axuda no fogar básico: A base impoñible, referida a unha hora de prestación de servizo, virá determinada polo custo que para o concello supoña en cada momento a hora de servizo prestado. Dito custo será, polo tanto, o importe, IVE engadido, que resulte de aplicación do contrato administrativo de xestión do servizo público de axuda no fogar. A base impoñible total será o resultado de multiplicar a base impoñible referida a unha hora de prestación do servizo (13,67 €/h) polo número de horas de prestación efectiva do mesmo. b) Para o caso de prestación do servizo a persoas en situación de dependencia: A base impoñible virá determinada pola capacidade económica de cada usuario dependente valorado con dereito a atención recoñecido no servizo de axuda no fogar, cuxo cálculo constará na resolución do plan individualizado de atención que se resolva en cada caso. A cota tributaria da taxa regulada nesta ordenanza será o resultado de aplicar á base impoñible total as seguintes porcentaxes: a) Para o caso da prestación do servizo ordinario: - sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestructuración familiar, exclusión social ou pobreza infantil, circunstancia que deberá estar debidamente xustificada no expediente. - en calquera caso establecerase un límite máximo de participación económica das persoas usuarias do 40% da súa capacidade económica. b) Para o caso da prestación do servizo a persoas en situación de dependencia: - no caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido sexa igual ou inferior ao indicador público de rendas de efectos múltiples (IPREM), quedará exenta da obriga de participar no custo do servizo. - nos demais supostos cada entidade local titular do servizo, para facer efectiva a obriga das persoas usuarias de participar no custo do servizo, aplicará a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: - nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao e nivel correspondente, a cantidade por pagar será minorada proporcionalmente á diminución das horas efectivas de servizo. - en ningún caso o importe da participación económica que deberá ingresar a persoa beneficiaria en concepto de copagamento poderá exceder o 65% do custo do servizo determinado en termos de prezo/hora.” a) Para o caso da prestación do servizo ordinario: - computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas. - computarase así mesmo o patrimonio neto de todas as persoas residentes na unidade de convivencia. Para estes efectos enténdese por patrimonio neto o conxunto de bens e dereitos de contido económico de que sexan titulares, determinados consoante as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e gravames de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos. - a capacidade económica calcularase sumando todas as rendas computables, modificadas á alza pola suma dun 5% do patrimonio neto en cómputo anual, e dividindo o resultado da dita suma entre o total de persoas que convivan no fogar. b) Para o caso de prestación do servizo a persoas en situación de dependencia: - a capacidade económica, de acordo co artigo 59 do Decreto 99/2012, de 16 de marzo, polo que se regulan os servizos sociais comunitarios e o seu financiamento, calcularase en atención á súa renda e, se é o caso, ao seu patrimonio. Teranse en conta, ademais, a renda e patrimonio do cónxuxe e a existencia de persoas conviventes economicamente dependentes. Para o cálculo da citada capacidade económica observaranse os criterios e regras dispostos na Resolución do 2 de decembro de 2008 da Secretaría de Estado de Políticas Sociais, Familia e Atención á Dependencia e á Discapacidade, pola que se publica o Acordo do Consello Territorial do Sistema para a Autonomía persoal e Atención á Dependencia sobre determinación da capacidade económica do beneficiario e sobre os criterios de participación deste nas prestacións do dito sistema, así como as normas regulamentarias promulgadas pola Xunta de Galicia que incorporen aquelas regras ao sistema galego de servizos sociais. - o resultado do cálculo da capacidade económica así calculado, constará na resolución do plan individualizado de atención que se resolva en cada caso de conformidade co que establece o artigo 38 do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do programa individual de atención e a organización e funcionamento dos órganos técnicos competentes. Non poderán recoñecerse respecto a esta taxa outros benefícios fiscais que os expresamente previstos nas norams con rango de Lei ou derivados da aplicación de tratados internacionais, nos termos establecidos no artigo 9 do TRLRFL. A obriga do pagamento da taxa regulada na presente ordenanza, nace dende o día en que se inicie a prestación do servizo do SAF, rateándose cando se liquiden meses incompletos. As liquidacións practicaranse a posteriori, por meses naturais en función do servizo prestado. - Unha vez aprobada a alta no servizo, procederase á inclusión da persoa beneficiaria no padrón correspondente da taxa. - A alta no padrón será notificada ao beneficiario, facéndolle constar a capacidade económica que será tida en conta, xunto co número de horas mensuais de servizo prestado efectivamente, para a fixación da cota tributaria. - Unha vez ao ano, ou antes, no caso de producirse cambios na situación das persoas usuarias, actualizarase a capacidade económica dos usuarios do servizo utilizando os últimos datos fiscais dispoñibles relativos aos mesmos. No caso de que así sexa necesario, o departamento de Servizos Sociais do Concello requirirá aos beneficiarios, para que xustifiquen documentalmente a súa situación económica e patrimonial, a efectos desa actualización da capacidade económica. - O padrón fiscal será aprobado mensualmente, e notificado colectivamente a través de publicación no Boletín Oficial da Provincia da Coruña e no Taboleiro de Editos do Concello da Cabana de Bergantiños. - O pago das taxas realizarase mensualmente mediante domiciliación bancaria durante a prim. Se estes pagamentos non se puidesen facer efectivos por calquera circunstancia, como a inexistencia de fondos, imputable ao obrigado, apercibiráselle de contado, responsabilizándose dos gastos que isto ocasione. - Se existise motivo xustificado dabondo, e tras informe previo nese sentido do departamento de servizos sociais, poderase eximir á persoa usuaria do pagamento por domiciliación bancaria. Queda derrogada a actual ordenanza reguladora do prezo público do servizo de axuda no fogar do concello de Cabana de Bergantiños, aprobada polo Pleno en sesión celebrada o día 24 de setembro de 2009. A presente ordenanza fiscal foi aprobada polo Pleno da Corporación, en sesión celebrada o día 26 de setembro de 2013; entrará en vigor ó día seguinte da súa publicación no Boletín Oficial da Provincia, e permanecerá en vigor ata a súa modificación ou derrogación expresa. Para o non expresamente regulado neste ordenanza fiscal, estarase ao disposto na normativa autonômica de aplicación e no regulamento do servizo. Cabana de Bergantiños, 9 de decembro de 2013 O alcalde Asdo.: José Muiño Domínguez